CELEX: 32004R1471
Language: hr
Date: 2004-08-18 00:00:00
Title: Uredba Komisije (EZ) br. 1471/2004 od 18. kolovoza 2004. o izmjeni Priloga XI. Uredbi (EZ) br. 999/2001 Europskog parlamenta i Vijeća u pogledu uvoza proizvoda od jelena iz Kanade i Sjedinjenih Američkih Država  Tekst značajan za EGP

03/Sv. 033
            
            
               HR
            
            
               Službeni list Europske unije
            
            
               29
            
         32004R1471
   
               L 271/24
            
            
               SLUŽBENI LIST EUROPSKE UNIJE
            
            
               18.08.2004.
            
         
      UREDBA KOMISIJE (EZ) br. 1471/2004
   od 18. kolovoza 2004.
   o izmjeni Priloga XI. Uredbi (EZ) br. 999/2001 Europskog parlamenta i Vijeća u pogledu uvoza proizvoda od jelena iz Kanade i Sjedinjenih Američkih Država
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje pojave, kontrolu i iskorjenjivanje određenih transmisivnih spongiformnih encefalopatija (1), a posebno prvi stavak njezinoga članka 23.,
   budući da:
   
               (1)
            
            
               Bolest kroničnog mršavljenja (Chronic Wasting Disease) pojavila se u uzgajanih i divljih jelena i losova u Kanadi i Sjedinjenim Američkim Državama. Do sada, niti jedan slučaj izvorne bolesti nije drugdje potvrđen.
            
         
               (2)
            
            
               U svojem mišljenju od 6. i 7. ožujka 2003. Znanstveni upravni odbor preporučio je pojačanu zaštitu javnog zdravlja i zdravlja životinja u Zajednici od rizika koji predstavlja bolest kroničnog mršavljenja u jelena u Kanadi i Sjedinjenim Američkim Državama.
            
         
               (3)
            
            
               S obzirom da Kanada i Sjedinjene Američke Države nisu na popisu trećih zemalja iz kojih je dozvoljen izvoz divljih preživača u Zajednicu, određen u Odluci Vijeća 79/542/EEZ o sastavljanju popisa trećih zemalja ili dijelova trećih zemalja, i o utvrđivanju uvjeta zdravlja životinja, javnozdravstvenih uvjeta te uvjeta za izdavanje veterinarskih certifikata za uvoz u Zajednicu određenih živih životinja i njihovog svježeg mesa (2), izvoz živih jelena iz ovih zemalja u Zajednicu je već isključen.
            
         
               (4)
            
            
               Direktiva Vijeća 92/65/EEZ o utvrđivanju zahtjeva zdravlja životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja utvrđenim u posebnim pravilima Zajednice iz poglavlja I. Priloga A Direktivi 90/425/EEZ (3), navodi da se u Zajednicu može uvoziti samo sjeme, jajne stanice i zameci određenih vrsta.Vrste iz skupine jelena nisu uključene. Stoga je uvoz sjemena, zametaka i jajnih stanica vrsta iz skupine jelena u Zajednicu već isključen.
            
         
               (5)
            
            
               Potrebno je uvesti mjere da se mogući rizik za zdravlje ljudi i životinja koji predstavlja uvoz svježeg mesa, mesnih proizvoda i mesnih pripravaka uzgojenih i divljih jelena, svede na najmanju moguću mjeru.
            
         
               (6)
            
            
               Uredbu (EZ) br. 999/2001 potrebno je stoga na odgovarajući način izmijeniti.
            
         
               (7)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog XI. Uredbi (EZ) br. 999/2001 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetoga dana od dana objave u Službenom listu Europske unije.
   Primjenjuje se od 1. siječnja 2005.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. kolovoza 2004.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 147, 31.5.2001., str. 1. Uredba kako je zadnje izmijenjena Uredbom Komisije (EZ) br. 876/2004 (SL L 162, 30.4.2004., str. 52.).
   
      (2)  SL L 146, 14.6.1979., str. 15. Odluka kako je zadnje izmijenjena Odlukom Komisije 2004/544/EZ (SL L 248, 9.7.2004., str. 1.).
   
      (3)  SL L 268, 14.9.1992., str. 54. Direktiva kako je zadnje izmijenjena Direktivom 2004/68/EZ (SL L 139, 30.4.2004., str. 320.).
   PRILOG
   U dijelu D Priloga XI. dodaje se sljedeća točka 4.:
   
               „4.
            
            
               
                           (a)
                        
                        
                           Kad se meso uzgojene divljači definirano Direktivom Vijeća 91/495/EEZ (1), mesni pripravci definirani Direktivom Vijeća 94/65/EZ (2) i mesni proizvodi definirani Direktivom Vijeća 77/99/EEZ (3) koji potječu od uzgojenih jelena, uvoze u Zajednicu iz Kanade ili Sjedinjenih Američkih Država, zdravstveni certifikat mora pratiti izjava koju je potpisalo nadležno tijelo države proizvodnje, koja glasi kako slijedi:
                           ‚Ovaj proizvod sadrži ili potječe isključivo od mesa, bez iznutrica i kičmene moždine, jelena pregledanih na bolest kroničnog mršavljenja histopatološkom, imunohistokemijskom ili drugom dijagnostičkom metodom koju priznaje nadležno tijelo, s negativnim rezultatima, i ne potječe od životinja koje dolaze iz stada u kojem je bolest kroničnog mršavljenja bila potvrđena ili se službeno sumnja na njezinu prisutnost.’
                        
                     
                           (b)
                        
                        
                           Kad se meso divljači definirano Direktivom Vijeća 92/45/EEZ (4), mesni pripravci definirani Direktivom Vijeća 94/65/EZ i mesni proizvodi definirani Direktivom Vijeća 77/99/EEZ, koji potječu od divljih jelena, uvoze u Zajednicu iz Kanade ili Sjedinjenih Američkih Država, zdravstveni certifikat mora pratiti izjava koju je potpisalo nadležno tijelo države proizvodnje, koja glasi kako slijedi:
                           ‚Ovaj proizvod sadrži ili potječe isključivo od mesa, bez iznutrica i kičmene moždine, jelena pregledanih na bolest kroničnog mršavljenja histopatološkom, imunohistokemijskom ili drugom dijagnostičkom metodom koju priznaje nadležno tijelo s negativnim rezultatima, i ne potječe od životinja koje dolaze iz područja u kojem je bolest kroničnog mršavljenja bila potvrđena ili se službeno sumnja na njezinu prisutnost.’ ”
                        
                     
         
      (1)  SL L 268, 24.9.1991., str. 41.
   
      (2)  SL L 368, 31.12.1994., str. 10.
   
      (3)  SL L 26, 31.1.1997., str. 85.
   
      (4)  SL L 268, 14.9.1992., str. 35.